অভিষেকেই হ্যাটট্রিক! বৈষ্ণবীর ঘূর্ণিতে ১৭ বলে ম্যাচ জিতল ভারত

ওয়েব ডেস্ক: অনূর্ধ্ব ১৯ মহিলা টি-টোয়েন্টি বিশ্বকাপে (U19 Women’s T20 World Cup) এক নতুন ইতিহাস লিখল ভারতের মেয়েরা (India Cricket Team)। মাত্র ১৭ বলে ম্যাচ জিতে নিল ভারতীয় দল। গ্রুপ পর্যায়ের ম্যাচে মালয়েশিয়াকে (Malaysia) দাপটের সঙ্গে ১০ উইকেটে হারিয়ে দিল ভারতীয় অনূর্ধ্ব ১৯ মহিলা ক্রিকেট দল। এই ম্যাচে দারুণ বোলিং করে হ্যাটট্রিক করলেন বাঁ-হাতি স্পিনার বৈষ্ণবী শর্মা (Vaishnavi Sharma)। এই কৃতিত্বের মাধ্যমে তিনি প্রথম ভারতীয় অনূর্ধ্ব ১৯ মহিলা ক্রিকেটার হিসাবে হ্যাটট্রিক (Hat Trick) করার ইতিহাস লিখলেন।

এই ম্যাচে টস জিতে ভারত প্রথমে ফিল্ডিং করার সিদ্ধান্ত নেয়। শুরু থেকেই বিপক্ষের উপর চাপ সৃষ্টি করেন ভারতের বোলাররা। ম্যাচের দ্বিতীয় ওভারে জোশিথা প্রথম উইকেট তুলে নেন। এরপর রান আউট হয়ে সাজঘরে ফেরেন ওপেনার নুর আলিয়া। আয়ুষী শুক্লা দুর্দান্ত বোলিং করে পঞ্চম ওভারে জোড়া উইকেট তুলে নেন। এর জেরে মাত্র ১৩ রানেই চার উইকেট হারায় মালয়েশিয়া।

আরও পড়ুন: ১৩ বছর পর কি বাধ্য হয়ে এই সিদ্ধান্ত নিলেন কোহলি?

এরপর শুরু হয় বৈষ্ণবী শর্মার স্পিন জাদু। তিনি নূর ও নুরিমামের উইকেট নেওয়ার পর তিন বলে তিনটি উইকেট তুলে হ্যাটট্রিক করেন। এই ম্যাচে বৈষ্ণবী মাত্র পাঁচ রানের বিনিময়ে পাঁচটি উইকেট তুলে নেন। অন্যদিকে আয়ুষী শুক্লা নেন তিনটি উইকেট। মালয়েশিয়ার ব্যাটিং ইনিংস মাত্র ৩১ রানে শেষ হয়।

First hat-trick of #U19WorldCup 2025
Five-wicket haul

Vaishnavi Sharma takes home the @aramco POTM for her dream spell against Malaysia ? pic.twitter.com/feKMutFVT9

— ICC (@ICC) January 21, 2025

জয়ের জন্য মাত্র ৩২ রানের লক্ষ্য তাড়া করতে নেমে কোনও সমস্যায় পড়তে হয়নি ভারতীয় ব্যাটারদের। তৃষা ও কামালিনি মাত্র ১৭ বলেই দলকে জিতিয়ে দেন। তৃষা ২৭ রানের ঝোড়ো ইনিংস খেলে অপরাজিত থাকেন। ম্যাচের সেরা হন বৈষ্ণবী শর্মা। এই জয়ের পর ভারতীয় দল গ্রুপ ‘এ’-র শীর্ষস্থান আরও মজবুত করল। তাঁদের নেট রান রেট এখন ৯.১৫। মনে করা হচ্ছে, ভারতীয় দল সুপার সিক্স পর্বের জায়গা পাকা করে নিয়েছে।

দেখুন আরও খবর:

The post অভিষেকেই হ্যাটট্রিক! বৈষ্ণবীর ঘূর্ণিতে ১৭ বলে ম্যাচ জিতল ভারত first appeared on KolkataTV.

The post অভিষেকেই হ্যাটট্রিক! বৈষ্ণবীর ঘূর্ণিতে ১৭ বলে ম্যাচ জিতল ভারত appeared first on KolkataTV.